stanford-oval/wikipedia huggingface dataset:
มาซาชิ โองูโระ

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
วันเกิด:  4 พฤษภาคม พ.ศ. 2523 (44 ปี)
สถานที่เกิด:  โทโยนากะ จังหวัดโอซากะ ประเทศญี่ปุ่น
ส่วนสูง:  1.78 m (5 ft 10 in)
ตำแหน่ง:  กองหน้า
ข้อมูลสโมสร
สโมสรปัจจุบัน:  เกียวโต ซังงะ
หมายเลข:  31
สโมสรเยาวชน
:  เอส.เอส. โทโยนากะ
1992–1998:  กัมบะ โอซากะ
สโมสรอาชีพ*
| ปี |  ทีม |  ลงเล่น |  (ประตู) |
| 1999–2005 |  กัมบะ โอซากะ |  111 |  (48) |
| 2001 |  → คอนซาโดเล ซัปโปโระ (ยืมตัว) |  4 |  (0) |
| 2006 |  เกรโนเบิลฟุต 38 |  19 |  (6) |
| 2006–2008 |  โตรีโน |  10 |  (0) |
| 2008–2010 |  โตเกียวเวอร์ดี |  53 |  (23) |
| 2010 |  → โยโกฮามะ เอฟซี (ยืมตัว) |  16 |  (12) |
| 2010 |  → เอฟซี โตเกียว (ยืมตัว) |  22 |  (7) |
| 2011–2013 |  โยโกฮามะ เอฟ มารินอส |  53 |  (12) |
| 2013 |  → หางโจว กรีนทาวน์ (ยืมตัว) |  24 |  (3) |
| 2014 |  หางโจว กรีนทาวน์ |  0 |  (0) |
| 2014 |  → เกียวโต ซังงะ (ยืมตัว) |  42 |  (27) |
| 2015– |  เกียวโต ซังงะ |  18 |  (10) |
ทีมชาติ‡
| 2005–2008 |  ญี่ปุ่น |  22 |  (5) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 1 January 2015 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 14 December 2008 (UTC)
มาซาชิ โองูโระ (ญี่ปุ่น: 大黒 将志; โรมาจิ: Ōguro Masashi) เกิดเมื่อวันที่ 4 พฤษภาคม พ.ศ. 2523 เป็นนักฟุตบอลชาวญี่ปุ่น ผู้ซึ่งเล่นให้กับเกียวโต ซังงะ ในตำแหน่งกองหน้า
อาชีพฟุตบอล

โองูโระเริ่มเล่นครั้งแรกในปี พ.ศ. 2542 ให้กับกัมบะ โอซากะ เขาถูกยืมไปคอนซาโดเล ซัปโปโระในฤดูกาล 2001 แล้วกลับมายังกัมบะอีกครั้ง
ฟาโรห์กาคาเร ไอบิ

กาคาเร ไอบิ เป็นฟาโรห์แห่งอียิปต์โบราณในสมัยต้นช่วงระหว่างกลางที่หนึ่ง (ระหว่าง 2181–2055 ปีก่อนคริสตกาล) และเป็นฟาโรห์พระองค์ที่สิบสี่แห่งราชวงศ์ที่แปด ศูนย์อำนาจของพระองค์อยู่ที่เมมฟิส และพระองค์อาจไม่ได้มีอำนาจครอบคลุมเหนืออียิปต์ทั้งหมด ฟาโรห์กาคาเร ไอบิเป็นหนึ่งในฟาโรห์ที่มีหลักฐานยืนยันรับรับรองที่สมบูรณ์ที่สุดในราชวงศ์ที่แปดจากการค้นพบพีระมิดขนาดเล็กของพระองค์ในซัคคาราใต้
หลักฐานรับรอง

พระนามของฟาโรห์กาคาเร ไอบิปรากฏในรายการที่ 53 ของบันทึกพระนามกษัตริย์แห่งอไบดอส ซึ่งเป็นบันทึกพระนามที่บันทึกขึ้นเมื่อประมาณ 900 ปีหลังจากสมัยช่วงระหว่างกลางที่หนึ่งในรัชสมัยของฟาโรห์เซติที่ 1 โดยอ้างอิงจากการตีความบันทึกพระนามกษัตริย์แห่งตูรินใหม่ของคิม รีฮอล์ต ซึ่งบันทึกพระนามแห่งตูรินได้บันทึกขึ้นในรัชสมัยฟาโรห์รามเสสที่ 2 โดยพระนามของพระองค์ปรากฏในคอลัมน์ที่ 5 บรรทัดที่ 10 (การ์ดิเนอร์เสนอว่าอยู่ในคอลัมน์ที่ 4 บรรทัดที่ 11 และฟอน เบ็คเคอราทเสนอว่าอยู่ในคอลัมน์ที่ 4 บรรทัดที่ 10) บันทึกพระนามแห่งตูรินให้รายละเอียดเพิ่มเติมว่า พระองค์ทรงครองราชย์เป็นเวลา "2 ปี 1 เดือน 1 วัน" และหลักฐานอื่นเพียงอย่างเดียวสำหรับฟาโรห์กาคาเร ไอบิ คือพีระมิดของพระองค์ในซัคคาราใต้
สถานที่ฝังพระศพ

ฟาโรห์กาคาเร ไอบิถูกฝังอยู่ในพีระมิดขนาดเล็กที่ซัคคาราใต้ ถูกค้นพบโดยคาร์ล ริชาร์ด เลปเซียสในคริสตศตวรรษที่ 19 ซึ่งบันทึกเป็นหมายเลข XL ในรายการการค้นพบพีระมิดของเขา และพีระมิดแห่งนี้ถูกขุดสำรวจขึ้นระหว่างปี ค.ศ. 1929 ถึง ค.ศ. 1931 โดยกุสตาฟ เฌอกีเออร์
พีระมิดแห่งไอบิเป็นสิ่งปลูกสร้างสุดท้ายที่สร้างขึ้นในซัคคารา ซึ่งตั้งอยู่ทางตะวันออกเฉียงเหนือของหลุมฝังพระศพของฟาโรห์เซฟเซสคาฟ และใกล้กับทางเดินหลวงของพีระมิดแห่งเปปิที่ 2 และพีระมิดของพระองค์มีความคล้ายคลึงกันมากในรูปแบบ ขนาด และการตกแต่งกับพีระมิดของพระราชินีในฟาโรห์เปปิที่ 2 ซึ่งเป็นฟาโรห์ผู้ยิ่งใหญ่พระองค์สุดท้ายในสมัยราชอาณาจักรเก่า ดังนั้นจึงเสนอว่าพีระมิดแห่งนี้เดิมเป็นของพระนางอังค์เอสเอนเปปิที่ 4 (ˁnḫ-n=s ppj, แปลว่า "เปปิมีชีวิตอยู่เพื่อพระองค์") ซึ่งเป็นพระมเหสีของฟาโรห์เปปิที่ 2 และถูกเปลี่ยนมาเป็นของฟาโรห์กาคาเรในภายหลัง มีวิหารขนาดเล็กที่มีพิธีบูชาพระศพติดกับพีระมิด และจนถึงทุกวันนี้ยังไม่พบร่องรอยของทางเดินหลวงหรือห้องโถงและมีแนวโน้มว่าจะไม่มีสิ่งปลูกสร้างเหล่านี้เลย
สถานที่ฝังพระศพ > พีระมิด

พีระมิดแห่งไอบิไม่ได้ตั้งอยู่ที่จุดสำคัญใดๆ เลย โดยอยู่บนแนวทิศตะวันตกเฉียงเหนือ-ตะวันออกเฉียงใต้ พีระมิดนี้น่าจะมีขนาดใหญ่ประมาณ 31.5 ม. (103 ฟุต) และสูง 21 ม. (69 ฟุต) และมีความลาดชัน 53°7′ ในขณะก่อสร้าง แกนกลางของพีระมิดถูกสร้างขึ้นด้วยหินปูน ซึ่งมีที่มาจากในท้องถิ่น ซึ่งส่วนใหญ่ได้หายไปแล้ว อาจจะถูกนำมาใช้ซ้ำในการก่อสร้างในภายหลัง ด้วยเหตุนี้ พีระมิดนี้จึงปรากฏเพียงแค่กองโคลนและหินปูนสูง 3 เมตร (9.8 ฟุต) ในทะเลทรายของซัคคารา ในบล็อกที่เหลืออยู่บางส่วน พบคำจารึกด้วยหมึกสีแดงที่กล่าวถึงผู้นำแห่งชาวลิเบียซึ่งความหมายไม่ชัดเจน ดูเหมือนว่าแม้ว่าจะมีการวางสร้างโครงสร้างด้านนอกของพีระมิด แต่มันไม่เคยถูกสร้าง
สถานที่ฝังพระศพ > โครงสร้างภายใน

ทางด้านทิศเหนือของสถานที่ฝังพระศพ เฌอกีเออร์พบทางเดินที่ฉาบด้วยหินปูนยาว 8 เมตร (26 ฟุต) ที่ทอดลงมาจากแนวลาดเอียง 25° ไปยังหินแกรนิตขนาดใหญ่ หลังประตูรั้วนี้มีห้องฝังพระศพของฟาโรห์อยู่ ทั้งทางเดินและผนังของห้องฝังพระศพถูกจารึกไว้ด้วยตัวอย่างสุดท้ายของตำราพีระมิด ดูเหมือนว่าข้อความจะถูกจารึกไว้โดยตรงสำหรับพระองค์มากกว่า เฌอกีเออร์ได้ตัดสินคุณภาพของจารึกว่า "ธรรมดามาก" นอกจากนี้จารึกมนต์คาถาที่ยังดูไม่เจาะจงนัก เพดานห้องฝังพระศพเรียบและประดับประดาด้วยดวงดาว มันน่าจะสร้างจากหินปูนจากทูรายาว 5 เมตร (16 ฟุต) เพียงก้อนเดียว ซึ่งตอนนี้หายไปแล้ว ในปัจจุบันมีก้อนคอนกรีตขนาดใหญ่มาใช้แทนหินก้อนดังกล่าว
ทางด้านตะวันตกของห้องฝังพระศพมีประตูหลอกและก้อนหินแกรนิตขนาดใหญ่ ซึ่งครั้งหนึ่งเคยตั้งโลงพระศพของฟาโรห์ ทางด้านตะวันออกมีห้องลับสำหรับตั้งรูปสลักดวงวิญญาณของฟาโรห์ผู้ล่วงลับ
สถานที่ฝังพระศพ > วิหาร

มีวิหารอิฐโคลนขนาดเล็กติดกับด้านตะวันออกของพีระมิด ซึ่งทำหน้าที่เป็นวิหารสำหรับพิธีบูชาฟาโรห์ที่สวรรคต ทางเข้าวิหารตั้งอยู่ทางด้านทิศเหนือ ภายในของวิหาร ซึ่งอยู่ตรงข้ามกับกำแพงพีระมิด เป็นโถงถวายเครื่องบูชาที่เฌอกีเออร์พบอ่างล้างหน้าหินและประตูเหล็กหรือประตูหลอก ซึ่งเหลือเพียงฐานรากเท่านั้น นอกจากนี้ยังพบถาดหินปูนและครกหินออบซิเดียนอีกด้วย
บรรณานุกรม

Mark Lehner. The secret of the pyramids of Egypt, Orbis, Munich 1999, ISBN 3-572-01039-X, p. 164
Christopher Theis: The Pyramids of the First Intermediate Period. After philological and archaeological sources (= studies of ancient Egyptian culture. Vol 39, 2010). pp. 321–339.
Miroslav Verner. The Pyramids Universe Books, New 1998, ISBN 3-499-60890-1, pp. 415–416.
สถานที่ฝังพระศพของฟาโรห์กาคาเร ไอบิ, ซัคคารา
ภาษาแอราเมอิกสะมาริตัน

สำหรับภาษาที่มีรหัส ISO เป็น  ดูที่ ภาษาฮีบรูสะมาริตัน
| ภาษาแอราเมอิกสะมาริตัน |
| --- | --- |
ࠀࠓࠌࠉࠕ Arāmît
ออกเสียง: [arɑmiθ], [arɑmit], [ɑrɑmɑjɑ], [ɔrɔmɔjɔ]
ภูมิภาค: ประเทศอิสราเอลและปาเลสไตน์ ส่วนใหญ่อยู่ในซามาเรียและโฮโลน
สูญแล้ว: ในคริสต์ศตวรรษที่ 12; ใช้ในทางศาสนา
ตระกูลภาษา: แอโฟรเอชีแอติก  เซมิติกเซมิติกกลางเซมิติกตะวันตกเฉียงเหนือแอราเมอิกตะวันตกแอราเมอิกปาเลสไตน์ภาษาแอราเมอิกสะมาริตัน
รูปแบบก่อนหน้า: ภาษาแอโฟรเอชีแอติกดั้งเดิม ภาษาเซมิติกดั้งเดิมภาษาแอราเมอิกเก่าภาษาแอราเมอิกสมัยกลางแอราเมอิกปาเลสไตน์ภาษาแอราเมอิกสะมาริตัน 
ระบบการเขียน: อักษรสะมาริตัน
รหัสภาษา
ISO 639-2: sam
ISO 639-3: sam
ภาษาแอราเมอิกสะมาริตัน หรือภาษาสะมาริตันเป็นสำเนียงของภาษาแอราเมอิกที่ใช้โดยชาวสะมาริตันทั้งทางศาสนาและวิชาการ ภาษานี้ต่างจากภาษาฮีบรูสะมาริตัน ภาษาแอราเมอิกสะมาริตันนี้คาดว่าเคยใช้เป็นภาษาพูดในช่วงพุทธศตวรรษที่ 15-17 มีความคล้ายคลึงกับภาษาแอราเมอิกในตาร์ฆูมีม เขียนด้วยอักษรสะมาริตัน
บรรณานุกรม

J. Rosenberg, Lehrbuch der samaritanischen Sprache und Literatur, A. Hartleben's Verlag: Wien, Pest, Leipzig.
Nicholls, G. F. A Grammar of the Samaritan Language with Extracts and Vocabulary. London: Samuel Bagster and Sons, 1858.
Tal, Abraham, A Dictionary of Samaritan Aramaic: Brill 2000 ISBN 90-04-11645-1
แหล่งข้อมูลอื่น

Samaritan Aramaic Targum - Aramaic text of Samaritan Targum with English translation.
เก็บถาวร 2021-07-10 ที่ เวย์แบ็กแมชชีน -https://www.the-samaritans.net - The Samaritan prayers services and liturgy.
| ด ค กภาษาแอราเมอิกใหม่ |
| --- | --- |
แอราเมอิกใหม่-ยิว:  ภาษาลิซานิด โนซาน  ภาษาแอราเมอิกใหม่ยิวบาร์ซาน  ภาษาฮูลัวลา  ภาษาลิซานา เดนี  ภาษาลิซาน ดิดัน 
แอราเมอิกใหม่-คริสต์:  ภาษาแอราเมอิกใหม่อัสซีเรีย  ภาษาแอราเมอิกใหม่โบห์ตัน  ภาษาซูริท  ภาษาแอราเมอิกใหม่ตะวันตก  ภาษาเฮอร์เตวิน  ภาษากอย ซันจัก ซูรัต  ภาษามลาโซ  ภาษาเซนายา  ภาษาตูโรโย 
แอราเมอิกใหม่อื่น ๆ:  ภาษาแอราเมอิกใหม่  ภาษามันดาอิก  ภาษาแอราเมอิกสะมาริตัน 
 ดูเพิ่ม ตระกูลภาษาแอฟโฟร-เอเชียติก ภาษากลุ่มเซมิติก กลุ่มภาษาแอราเมอิก 
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  อิสราเอล  สหรัฐ
มาร์กาเรธา ฮัสยอร์นสแด็ทเทอร์

มาร์กาเรธา ฮัสยอร์นสแด็ทเทอร์ หรือ มาร์กาเรธา อัสบ์ยอร์นสแด็ทเทอร์ (ศตวรรษที่ 11) ทรงเป็นสมเด็จพระราชินีแห่งเดนมาร์ก จากการอภิเษกสมรสกับพระเจ้าฮารัลด์ที่ 3 แห่งเดนมาร์ก
มาร์กาเรธาเป็นธิดาในยาร์ลอัสบ์ยอร์น อูล์ฟเซน ซึ่งอาจเป็นสมเด็จอาในกษัตริย์ฮารัลด์ที่ 3 พระนางจึงทรงเป็นลูกพี่ลูกน้องกับพระสวามี สมเด็จพระราชินีมาร์กาเรธาไม่มีทายาทจากการอภิเษกสมรส รวมถึงไม่มีการทราบวันที่ประสูติและวันที่สิ้นพระชนม์ของพระนางด้วย
จากการทดสอบดีเอ็นเอในปีค.ศ. 2003 ได้ขจัดตำนานเก่าแก่หลายศตวรรษที่ว่า เจ้าหญิงแอสตริด สเวนสแด็ทเทอร์ถูกฝังอยู่ที่เสาทางตะวันออกเฉียงเหนือของมหาวิหารรอสกิลด์ ทฤษฎีใหม่ระบุว่าป้ายบนเสาสื่อถึงพระราชินีมาร์กาเรธา ฮัสยอร์นสแด็ทเทอร์ ซึ่งถูกจำกันมานานว่าเป็นพระศพของเจ้าหญิงแอสตริด
เชิงอรรถ

↑  "Last Viking buried with wrong woman". The Copenhagen Post. สืบค้นเมื่อ 19 September 2011.[ลิงก์เสีย]
มาซามิ อิฮาระ

| ข้อมูลส่วนตัว |
| --- | --- | --- | --- |
ชื่อเต็ม:  มาซามิ อิฮาระ
วันเกิด:   (1967-09-18) 18 กันยายน ค.ศ. 1967 (56 ปี)
สถานที่เกิด:  จังหวัดชิงะ, ประเทศญี่ปุ่น
ตำแหน่ง:  กองหลัง
สโมสรอาชีพ*
| ปี |  ทีม |  ลงเล่น |  (ประตู) |
| 1990–1999 |  โยโกฮามะ เอ็ฟ มารินอส |  267 |  (5) |
| 2000 |  จูบิโล อิวาตะ |  20 |  (1) |
| 2001–2002 |  อูราวะ เรดไดมอนส์ |  54 |  (1) |
ทีมชาติ
| 1988–1999 |  ประเทศญี่ปุ่น |  122 |  (5) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
มาซามิ อิฮาระ (ญี่ปุ่น: 井原 正巳; โรมาจิ: Ihara Masami) เป็นอดีตนักฟุตบอลชาวญี่ปุ่น ซึ่งเคยทำหน้าที่ร่วมกับฟุตบอลทีมชาติญี่ปุ่น
มาซามิ อิฮาระได้ลงเล่นในทีมชาติญี่ปุ่นใน ฟุตบอลโลก 1998
สถิติอาชีพ

| ทีมชาติญี่ปุ่น> ปี | ทีมชาติญี่ปุ่น> ลงเล่น | ทีมชาติญี่ปุ่น> ประตู |
| --- | --- | --- |
| 1988 | 5 | 0 |
| 1989 | 11 | 0 |
| 1990 | 6 | 0 |
| 1991 | 2 | 0 |
| 1992 | 11 | 0 |
| 1993 | 15 | 2 |
| 1994 | 9 | 1 |
| 1995 | 16 | 1 |
| 1996 | 13 | 0 |
| 1997 | 21 | 1 |
| 1998 | 10 | 0 |
| 1999 | 3 | 0 |
| รวม | 122 | 5 |
แหล่งข้อมูลอื่น

มาซามิ อิฮาระ ที่เจลีก (ญี่ปุ่น)
มุ้ง

มุ้งไว้ป้องกันยุง หมัดและแมลงอื่น จึงสามารถป้องกันโรคที่สัตว์เหล่านี้เป็นพาหะได้ด้วย ตัวอย่างโรคที่สัตว์เหล่านี้เป็นพาหะ รวมถึงมาลาเรีย ไข้เด็งกี ไข้เหลือง สมองอักเสบหลายรูปแบบ ซึ่งรวมถึงไวรัสไนล์ตะวันตก มุ้งจะมีประสิทธิภาพได้ ตาต้องละเอียดพอที่จะกันแมลงได้โดยไม่ขัดขวางทัศนวิสัยหรือการไหลของอากาศจนรับไม่ได้ นอกจากนี้ ยังสามารถเพิ่มประสิทธิภาพของมุ้งได้มากโดยชุบยาฆ่าแมลงหรือสารขับไล่แมลงที่เหมาะสม
มุ้งทำมาจากฝ้าย พอลิเอทีลีน พอลิเอสเทอร์ พอลิโพรพีลีน หรือไนลอน ขนาดตา 1.2 มิลลิเมตรสามารถกันยุงได้ และตาที่ขนาดเล็กกว่านั้น เช่น 0.6 มิลลิเมตร สามารถกันแมลงกัดอื่นได้ เช่น ริ้นน้ำเค็ม
มุ่งซุ้ย

หมงซุ่ย (Mengsui, 蒙嶲) เป็น สถานที่สำคัญของอาณาจักรน่านเจ้า หรือ อ้ายลาว ซึ่งเป็นอาณาจักรที่รวม
กันมีสามพระองค์ ด้วยกัน คือ
พระเจ้าสีนุโล เป็นพระเจ้าให้ยึดครองอำนาจเมือง หม๋งซุ้ย
พระเจ้าพีล่อโก๊ะ เป็นพระเจ้าให้ยึดครองอำนาจเมือง ลางเซียง
พระเจ้าโก๊ะล่อฝง เป็นพระเจ้าให้ยึดครองอำนาจเมืองที่เหลือ อยู่แล้ว
และปีพศ 1291 ได้สิ้นสุดอาณาจักรน่านเจ้า
มาลัย (พืช)

| มาลัย |
| --- | --- |

ดอกและใบ

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malvales
วงศ์:: Malvaceae
วงศ์ย่อย:: Grewioideae
สกุล:: Grewia
สปีชีส์:: G.  asiatica
ชื่อทวินาม
Grewia asiatica L.

ชื่อพ้อง
 Grewia subinaequalis DC.  Grewia hainesiana Hole  Microcos lateriflora L.
มาลัย (ชื่อวิทยาศาสตร์: Grewia asiatica) เป็นพืชในวงศ์ชบา เป็นไม้ผลัดใบ เปลือกหยาบสีเทา กิ่งห้อยลง กิ่งอ่อนมีขนแข็งห่อหุ้มหนาแน่น ใบเดี่ยว ร่วงง่าย ใบด้านบนมีขนปกคลุม ด้านล่างมีผงรังแค ดอกช่อ สีเหลือง ผลสดแบบเมล็ดเดียวแข็ง รูปกลมเป็นพูไม่ชัดเจน สีแดงหรือสีม่วง เนื้อผลนุ่ม มีเส้นใย สีขาวแกมเขียว รสเปรี้ยว เป็นไม้พื้นเมืองในแถบเทือกเขาหิมาลัยในปากีสถานและอินเดีย นิยมปลูกในอินเดีย ปากีสถาน บังกลาเทศ ในเอเชียตะวันออกเฉียงใต้พบทางภาคเหนือของไทยและเกาะลูซอน ประเทศฟิลิปปินส์
ผลมาลัย
การปลูกและใช้ประโยชน์

ผลสุก รับประทานเป็นของหวาน ในอินเดียทำเป็นเครื่องดื่ม เนื้อไม้ใช้ทำเครื่องใช้ เปลือกลำต้นใช้ฟั่นเชือก สารเมือกที่ได้จากการทุบเปลือกใช้ในการผลิตน้ำตาลในอินเดีย ในอินเดียใช้ผลเป็นยาบำรุง เปลือกต้นใช้เป็นยาป้องกันอาการระคายเคือง ผลของพืชชนิดนี้รับประทานได้ มีการปลูกเพื่อนำผลไปขาย ใช้ทำเชอร์เบต ชาวสันถัลใช้รากรักษารูมาติก ใบใช้รักษาแผลเป็นหนอง พืชชนิดนี้เป็นพืชรุกรานในออสเตรเลียและฟิลิปปินส์
มือชี้ปากย้ำ

พนักงานขับรถไฟกำลังชี้
มือชี้ปากย้ำจำเป็นต้องใช้การกระทำร่วมกัน (co-action) และ ปฏิกิริยาร่วมกัน (co-reaction) ของสมอง, ตา, มือ, ปาก และหูของผู้ควบคุม
มือชี้ปากย้ำ บ้างเรียก นิ้วชี้ปากย้ำ (อังกฤษ: Pointing and Calling) เป็นขั้นตอนในความปลอดภัยในอาชีพสำหรับการหลีกเลี่ยงข้อผิดพลาดโดยการชี้เป็นที่เครื่องบ่งชี้สำคัญและกล่าวขานถึงสภาพของเครื่องบ่งชี้นั้น มือชี้ปากย้ำเป็นเรื่องที่พบเห็นได้ทั่วไปในระบบรางรถไฟญี่ปุ่น ซึ่งจะเรียกขั้นตอนนี้ว่า "ชินซะคันโก" (指差喚呼, shinsa kanko) และในระบบรางรถไฟจีน การทำสัญญาณและการพูดย้ำเครื่องบ่งชี้เหล่านี้ช่วยให้มีสมาธิได้มากยิ่งขึ้น ระบบนี้ถูกใช้ครั้งแรกโดยพนักงานขับรถไฟและนำมาใช้อย่างแพร่หลายในอุตสาหกรรมญี่ปุ่น มือชี้ปากย้ำไม่ได้เป็นที่นิยมในประเทศอื่น แม้ว่าจะมีการใช้ระบบนี้ในรถไฟใต้ดินนครนิวยอร์กและรถไฟใต้ดินโทรอนโตก็ตาม สมาคมอาชีวอนามัยและความปลอดภัยญี่ปุ่น [ja] แนะนำให้ใช้ระบบมือชี้ปากย้ำ ตามการศึกษา ค.ศ. 1994 ของสถาบันวิจัยวิศวกรรมระบบรางแสดงให้เห็นว่ามือชี้ปากย้ำช่วยลดความผิดพลาดได้เกือบ 85% เมื่อทำงานง่าย ๆ อีกทั้งระบบนี้ยังเป็นส่วนหนึ่งของข้อกำหนดการบริหารรางรถไฟในประเทศจีน
หนังสืออ่านเพิ่ม

"田辺肇 "危険予知活動実践マニュアル" 1984, สมาคมอาชีวอนามัยและความปลอดภัยญี่ปุ่น
"今村一郎 "機関車と共に" 1962、ヘッドライト社, หน้า 78
"神戸鉄道管理局 "機関車乗務員教範" 1913年, หน้า 259–262
Kazumitsu Shinoharaa; Hiroshi Naitoa; Yuko Matsuib; Masaru Hikonob (March 2013). "The effects of "finger pointing and calling" on cognitive control processes in the task-switching paradigm". International Journal of Industrial Ergonomics. 43 (2): 129–136. doi:10.1016/j.ergon.2012.08.004.
"Railway Management Regulations(铁路技术管理规程)" 1992, China Railways
มาซามิ คูรูมาดะ

มาซามิ คูรูมาดะ (ญี่ปุ่น: 車田正美; โรมาจิ: Kurumada Masami) เกิด 6 ธันวาคม พ.ศ. 2496 เป็นนักเขียนการ์ตูนชาวญี่ปุ่น เป็นที่รู้จักในฐานะผู้แต่งเรื่อง เซนต์เซย์ย่า จบการศึกษาทางด้านวิศวกรรมศาสตร์
ผลงาน

เซนต์เซย์ย่า
Akaneiro no kaze
Aoi no tori Shinwa
บีทเอกซ์
Evil Crusher Mashitsu
ภูตลมโคจิโร่
Otoko zaka
Otokoraku
Raimei no ZAJI
นักชกจ้าวสังเวียน
นักชกจ้าวสังเวียนภาค 2
Shin Samurai Showdown
ไซเลนท์ไนท์ โช
Sukeban Arashi
แหล่งข้อมูลอื่น

เว็บไซต์อย่างเป็นทางการ (ญี่ปุ่น)
มาซามิ คูรูมาดะ  ที่เครือข่ายข่าวอนิเมะ
มาซามิ คูรูมาดะ ที่อินเทอร์เน็ตมูวีเดตาเบส
| ด ค กเซนต์เซย์ย่า โดย มาซามิ คูรูมาดะ |
| --- | --- | --- |
| ฉบับมังงะและอนิเมะ | ภาคหลัก • Episode G • Next Dimension • The Lost Canvas • โอเมก้า • เซนต์เทียโช • เหล่าโกลด์เซนต์คืนชีพ • Rerise of Poseidon |  |
| ฉบับภาพยนตร์ | สงครามเทพีเอริส • สงครามเทพเจ้าโอดีน • สงครามสุริยเทพอาเบล • ความทะเยอทะยานของลูซิเฟอร์ • โหมโรงสู่ภาคสวรรค์ • กำเนิดอัศวินจักรราศี |  |
| ข้อมูลอื่น ๆ | ตัวละคร • รายชื่อตอน • เกราะ • เกม • คลอธซีรีส์ • คลอธมิธ • เพกาซัสแฟนตาซี |  |
| สถานที่ต่างๆในเรื่อง | แซงค์ทัวรี่ • โกโรโฮ • ไซบีเรียตะวันออก • เกาะอันโดรเมด้า • เกาะเดธควีน • แอสการ์ด •แอตแลนติส • นรก • เอลิเชี่ยน |  |
| วิดีโอเกม | เจสตาร์วิกตอรีวีเอส • จัมป์ฟอร์ซ |  |
โครงการ · หมวดหมู่ · สถานีย่อย
มลพิษทางสายตา

สายไฟและสายสื่อสารเหนือศีรษะห้อยอยู่เหนือสี่แยกบนถนนทางพิเศษแมกอาเธอร์ใน Marilao, จังหวัดบูลาคัน, ฟิลิปปินส์ ฉากหลังของทัศนียภาพเป็นการผสมผสานของป้ายโฆษณา
มลพิษทางสายตา หรือ มลพิษทางทัศนียภาพ บ้างก็เรียก มลทัศน์ เป็นการเสื่อมสภาพในทัศนียภาพที่สามารถมองเห็น และคุณภาพเชิงลบทางสุนทรียภาพของทัศนียภาพที่เกิดขึ้นเองตามธรรมชาติและที่มนุษย์สร้างขึ้นรอบ ๆ ตัวผู้คน มลพิษทางสายตาสร้างผลกระทบหลายประการทางมลภาวะที่มีต่อการลดทอนคุณภาพของทัศนียภาพซึ่งเกิดจากแหล่งของมลพิษที่หลากหลายรวมกัน มลพิษทางสายตารบกวนคุณภาพอันเหมาะสมในการใช้งานและความรื่นรมย์ที่มีของบริเวณนั้น ๆ จำกัดความสามารถในการขยายระบบนิเวศตั้งแต่มนุษย์สู่สัตว์ อีกทั้งยังรบกวนไม่ให้ใช้ชีวิตหรือเข้าถึงที่อยู่อาศัยตามธรรมชาติหรือที่มนุษย์สร้างขึ้น แม้ว่ามลพิษทางสายตามีสาเหตุมาจากแหล่งธรรมชาติ (เช่น ไฟป่า) แต่สาเหตุสำคัญนั้นเกิดจากมนุษย์
มลพิษทางสายตาสามารถรับรู้ได้ผ่านระดับการวิเคราะห์ตั้งแต่ปัญหาเล็ก ๆ ที่ส่งผลกระทบเพียงปัจเจกบุคคลจนถึงปัญหาใหญ่ที่ส่งผลกระทบต่อสังคมในภาพรวม ปัญหาของมลพิษทางสายตาอาจอยู่ในรูปแบบของถุงพลาสติกติดอยู่บนต้นไม้ ป้ายโฆษณาที่มีสีและเนื้อหาที่ขัดแย้งกันอันก่อให้เกิดการอิ่มตัวเกิน (oversaturation) ของข้อมูลทางสายตามนุษย์ในทัศนียภาพ จนถึงผลกระทบในภาคชุมชนโดยรวม เช่น ความแออัดยัดเยียด (overcrowding), สายไฟเหนือศีรษะ หรือ การจราจรแออัด เป็นต้น การวางผังเมืองที่ไม่ดีและสภาพแวดล้อมที่สร้างขึ้นขัดแย้งกับพื้นที่ธรรมชาติอาจส่งผลให้สร้างความเหินห่างออกจากภูมิทัศน์โดยรอบ
ผลกระทบของมลพิษทางสายตานั้นก่อให้เกิดอาการแสดงหลัก เช่น ภาวะใจวอกแวก, อาการตาเพลีย, การลดลงของความหลากหลายทางความคิด และการสูญเสียอัตลักษณ์ส่วนบุคคล นอกจากนี้ยังทำให้การตอบสนองทางสรีรวิทยาต่อความเครียด (biological stress responses) นั้นเพิ่มขึ้นและทำให้เสื่อมเสียการกำหนดรู้การทรงตัว ขณะที่แหล่งที่มารองของมลพิษนั้นเป็นการผสมรวมกับผลกระทบที่มีของแหล่งที่มาหลักของมลพิษ เช่น แสง หรือมลภาวะทางเสียงสามารถสร้างข้อกังวลและวิกฤติทางสาธารณสุขหลายประการ
มลานา (รัฐหิมาจัลประเทศ)

| มลานา |
| --- | --- |
หมู่บ้าน

มลานาแสดงแผนที่รัฐหิมาจัลประเทศมลานาแสดงแผนที่ประเทศอินเดีย
พิกัด:  32°03′46″N 77°15′38″E﻿ / ﻿32.06278°N 77.26056°E﻿ / 32.06278; 77.26056
ประเทศ:  อินเดีย
รัฐ: หิมาจัลประเทศ
ประชากร (กรกฎาคม 2017)
 • ทั้งหมด: 4,700 คน
เขตเวลา: UTC+5:30 (IST)
มลานา (อักษรเทวนาครี: मलाना, อักษรโรมัน: Malana) เป็นหมู่บ้านโบราณในรัฐหิมาจัลประเทศ ประเทศอินเดีย ในเทือกเขาปารวตี ท่ามกลางยอดเขาจันทรขนีและเทวติพพะ ที่ความสูง 2,652 เมตร (8,701 ฟุต) จากระดับน้ำทะเล มลานามีระบบความเชื่อ การจัดระเบียบสังคม และจารีตประเพณีที่เป็นเอกลักษณ์ของตนเองและยังคงถือปฏิบัติกันอย่างเคร่งครัด ภาษาที่ใช้ในหมู่บ้านคือภาษากนาศีซึ่งเป็นภาษาที่มีการใช้งานเพียงแค่หมู่บ้านนี้และไม่สามารถเข้าใจได้กับภาษาฮินดี จำนวนชาวบ้านในหมู่บ้านประมาณอยู่ที่ 1700 คน หมู่บ้านมลานามีการเติบโตของประชากรเกือบสามเท่าในระยะเวลาสี่สิบปีที่ผ่านมา เศรษฐกิจส่วนหนึ่งของหมู่บ้านมาจากการเพาะปลูกและจำหน่ายกัญชาในฐานะพืชเศรษฐกิจ กัญชามีการเพาะปลูกในแถบเทือกเขาปราวตีและในหมู่บ้านมลานามาหลายศตวรรษ และนับตั้งแต่คริสต์ทศวรรษ 1980 เป็นต้นมา มลานากลายมาเป็นจุดหมายปลายทางหนึ่งของการท่องเที่ยวเพื่อเสพยา
มลานามีการกล่าวอ้างว่าเป็น "ประชาธิปไตยที่เก่าแก่ที่สุดในโลกแห่งหนึ่ง" และ "สาธารณรัฐที่เก่าแก่ที่สุดของโลกแห่งหนึ่ง" จนถึงปัจจุบัน ชาวบ้านปกครองกันเองภายในผ่านระบบสองสภาที่ได้สมาชิกสภามาจากการเลือกตั้ง และชาวบ้านเชื่อกันว่าตนเป็นทายาทที่สืบทอดวงศ์วานมาจากทหารชาวกรีกของอเล็กซานเดอร์มหาราช ซึ่งถูกทิ้งไว้ที่นี่เนื่องจากบาดเจ็บจากการรบ กระนั้น ข้อกล่าวอ้างนี้ไม่เคยได้รับการพิสูจน์ทั้งทางประวัติศาสตร์
มลานายังมีจารีตที่ยึดถือปฏิบัติอย่างเคร่งครัดที่ห้ามมิให้บุคคลจากนอกหมู่บ้านสัมผัสสิ่งใดก็ตามในหมู่บ้าน ทั้งชาวบ้านและเทวสถานในหมู่บ้าน จารีตนี้นี้มีการบังคับใช้ในฐานะกฎหมาย ซึ่งผู้ที่ละเมิดจะถูกปรับ ₹2,500 ถึง ₹3,500 ส่วนชาวบ้านที่เผลอสัมผัสบุคคลภายนอกจะรีบวิ่งไปอาบน้ำทันที สำหรับบุคคลภายนอก การซื้อของจากร้านค้าภายในหมู่บ้านจะใช้การวางเงินบนพื้นของร้าน แลกกับสินค้าซึ่งก็วางอยู่บนพื้นเช่นกัน ทำให้การซื้อขายสินค้ายังเป็นไปได้โดยที่ทั้งสองฝ่ายไม่ได้สัมผัสกัน จารีตนี้ปฏิบัติกันอย่างเคร่งครัดเพื่อ "คงรักษา 'ความบริสุทธิ์' ของหมู่บ้าน" ชาวมลานานับถือเทวดาประจำหมู่บ้านนามว่า ชัมลูเทวดา (อักษรเทวนาครี: जमलू देवता, Jamlu Devata) เทวดาองค์นี้เป็นฤาษีซึ่งมีอำนาจและศักดิ์สูงสุดในการตัดสินใจใด ๆ ก็ตามในหมู่บ้าน ชัมลูเทวดาจะจุติผ่านชาวบ้านคนหนึ่งซึ่งเป็นดั่งโหรของหมู่บ้าน
มือกีตาร์

Musician who plays the guitar
ผู้เล่นกีตาร์ในใจกลางเมือง บัวโนสไอเรส
มือกีตาร์ หรือ ผู้เล่นกีตาร์ คือบุคคลที่เล่นกีตาร์ อาจเล่นเครื่องดนตรีตระกูลกีตาร์หลากหลายชนิด เช่น กีตาร์คลาสสิก กีตาร์อะคูสติก กีตาร์ไฟฟ้า และกีตาร์เบส บางคนจะเล่นกีตาร์พร้อมกับร้องเพลงหรือทั้งสองอย่าง
เทคนิค

มือกีตาร์อาจใช้วิธีการต่าง ๆ ในการทำให้กีตาร์มีเสียง เช่น การดีดด้วยนิ้ว ขึ้นอยู่กับประเภทของสายที่ใช้ (ไม่ว่าจะเป็นไนลอนหรือเหล็ก) รวมถึงการดีดด้วยนิ้วหรือปิ๊กกีตาร์ที่ทำจากกระดูก, เขาสัตว์, พลาสติก, โลหะ, ผ้าสักหลาด, หนัง หรือกระดาษ และการดีดสายแบบเมโลดิกและการดีดด้วยนิ้ว
มือกีตาร์ยังอาจใช้วิธีการต่าง ๆ ในการเลือกโน้ตและคอร์ด รวมถึงการใช้นิ้ว การใช้หัวแม่มือ การกดสาย (การใช้นิ้วกดขวางหลายสายหรือทั้งหมดที่เฟร็ตใดเฟร็ตหนึ่ง) และการใช้สไลด์กีตาร์ ซึ่งมักทำจากแก้วหรือโลหะ เทคนิคการใช้มือซ้ายและขวาเหล่านี้อาจผสมกันในการแสดง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Guitarists
มู

มู อาจหมายถึง
มิว ชื่ออักษรกรีก
อาริเอส มู (Aries Mu) ตัวละครจากเซนต์เซย่า
มู ตัวละครในการ์ตูนนินจาคาถาโอ้โฮเฮะ
ทวีปมู (Mu) ทวีปในตำนาน
พระเจ้ามู กษัตริย์แห่งเกาหลี
ดูเพิ่ม

MU
มิว
มลาบรี

มลาบรี เป็นชื่อของกลุ่มชาติพันธุ์พวกหนึ่ง ที่อาศัยอยู่ในประเทศไทย และประเทศลาว เเละไม่ควรเรียกเขาว่า "ผีตองเหลือง" เพราะมลาบรีแปลว่ามนุษย์ปัจจุบันมีประชากรอยู่ประมาณ 300 หรือน้อยกว่านี้ นับเป็นชาวเขาเผ่าหนึ่งในภาคเหนือของประเทศไทย อาศัยใกล้ชายแดนไทยลาว นับเป็นชนเร่ร่อนเก็บของป่าและล่าสัตว์
การวิเคราะห์กลุ่มมลาบรีในทางพันธุกรรม พบว่า พวกเขามีลักษณะเอกพันธุ์ (homogeneous) สูงมาก และไม่มีความหลากหลายของ mtDNA แสดงว่าชาวมลาบรีนั้น ก่อกำเนิดขึ้นเมื่อ 500-800 ปีที่ผ่านมา จากกลุ่มชนที่อาศัยอยู่เฉพาะกลุ่ม และมีจำนวนน้อยมาก
ยะงินุมะ จุงโกะ

ยะงินุมะ จุงโกะ (ญี่ปุ่น: 八木沼 純子; โรมาจิ: Yaginuma Junko) (1 เมษายน ค.ศ. 1973 –) เป็นนักกีฬาสเกตลีลาชาวญี่ปุ่น ซึ่งปัจจุบันรู้จักกันในฐานะผู้ฝึกสอนสเกตลีลา เธอชนะเลิศในการแข่งขันกีฬามหาวิทยาลัยโลกฤดูหนาว 1993 และได้รับเหรียญทองแดงในการแข่งขัน World Junior Figure Skating Championships ประจำปี ค.ศ. 1988 และ 1989 และเธอเป็นนักกีฬาสเกตลีลาอันดับที่ 14 ในโอลิมปิกฤดูหนาว 1988
ยะลา (แก้ความกำกวม)

ยะลา สามารถหมายถึง
จังหวัดยะลา
อำเภอเมืองยะลา
เทศบาลนครยะลา
สถานีรถไฟยะลา
พันธมิตรทางการทหารฝรั่งเศส-โปแลนด์

สนธิสัญญาพันธมิตรทางการทหารระหว่างฝรั่งเศส-โปแลนด์ มักจะหมายถึง พันธมิตรทางการทหารระหว่างสาธารณรัฐโปแลนด์ที่สองกับฝรั่งเศส ซึ่งมีผลอยู่ระหว่าง ค.ศ. 1921 - ค.ศ. 1940
เบื้องหลัง

ระหว่างการแข่งขันระหว่างฝรั่งเศส-ฮับสบูรก์ ซึ่งเริ่มต้นขึ้นในคริสต์ศตวรรษที่ 16 ฝรั่งเศสพยายามที่จะหาพันธมิตรทางตะวันออกของออสเตรีย ซึ่งก็คือ โปแลนด์ และยังมีการกล่าวว่า Jan III Sobieski แห่งโปแลนด์เองก็ทรงมีความตั้งใจที่จะเข้าร่วมเป็นพันธมิตรกับฝรั่งเศสเพื่อต่อต้านออสเตรียเช่นเดียวกัน แต่ภัยคุกคามจากจักรวรรดิออตโตมัน ทำให้พระองค์ต้องสู้เพื่อชาวคริสเตียน และนำไปสู่ยุทธการเวียนนา ในปี ค.ศ. 1795 รัฐโปแลนด์สิ้นสุดสถานภาพความเป็นรัฐ เนื่องจากถูกฉีกออกโดยรัสเซีย ปรัสเซีย และออสเตรีย แต่จักรพรรดินโปเลียนที่ 1 ได้สร้างรัฐโปแลนด์ขึ้นใหม่ในอาณาจักรแกรนด์ดยุคแห่งวอร์ซอ ด้วยการเกิดของจักรวรรดิเยอรมัน ทำให้ทั้งฝรั่งเศสและโปแลนด์พบว่าตนต่างก็มีศัตรูร่วมกัน
ก่อนสงครามโลกครั้งที่สอง

ในที่สุดแล้ว สนธิสัญญาพันธมิตรฉบับใหม่ได้รับการลงนามในปี ค.ศ. 1939 ซึ่งเรียกว่าสัญญา Kasprzycki-Gamelin เมื่อวันที่ 19 พฤษภาคม ซึ่งมีผลผูกพันให้ทั้งสองประเทศให้ความช่วยเหลือทางการทหารระหว่างกันในกรณีที่เกิดสงครามกับนาซีเยอรมนี ในเดือนพฤษภาคม กาเมอแล็งได้ให้สัญญาถึง "การรุกเพื่อปลดปล่อยอย่างอาจหาญ" ภายในสามสัปดาห์หลังจากการโจมตีของเยอรมนีเริ่มต้นขึ้น หลังจากการเจรจาระหว่างกองเสนาธิการและการพิจารณาร่วมกันระหว่างผู้บังคับบัญชาทั้งสองกองทัพแล้ว ได้ข้อสรุปออกมาเป็นสนธิสัญญา และได้ยกระดับขึ้นเป็นสัญญาทางการเมือง ลงนามในกรุงปารีส เมื่อวันที่ 4 กันยายน ค.ศ. 1939
ถึงแม้ว่าข้อผูกพันต่าง ๆ ตามที่ได้ลงนามในสนธิสัญญาหลายฉบับก็ตาม พันธมิตรดังกล่าวไม่ได้รับการปฏิบัติตามโดยฝรั่งเศส ซึ่งได้ให้เพียงการช่วยเหลือเพียงเล็กน้อยระหว่างการรุกรานโปแลนด์ โดยการรุกซาร์ลันท์เท่านั้น ซึ่งนี่ได้กลายมาเป็นตัวอย่างของการทรยศโดยชาติตะวันตก อย่างไรก็ตาม ในทางการเมืองแล้ว กองทัพโปแลนด์ได้จัดตั้งขึ้นใหม่ในฝรั่งเศส ปีเดียวกันนั้นเอง
ยิ้ม ชไหลี

ยิ้ม ชไหลี (เกิดเมื่อวันที่ 1 มกราคม ค.ศ. 1950) เป็นนักการเมืองประเทศกัมพูชา สังกัดพรรคประชาชนกัมพูชา และเป็นผู้แทนราษฎรจากจังหวัดบันทายมีชัย ตั้งแต่วันที่ 27 กันยายน ค.ศ. 2003 จนถึงวันที่ 29 กรกฎาคม ค.ศ. 2018 เป็นผู้แทนราษฎรจากจังหวัดกังปมจาม ตั้งแต่วันที่ 5 กันยายน ค.ศ. 2018 และเป็นรองนายกรัฐมนตรีประเทศกัมพูชาตั้งแต่วันที่ 25 กันยายน ค.ศ. 2008